cyanic-selkie/wikianc huggingface dataset:
சகுந்தலை (திரைப்படம்)
சகுந்தலை 1940 ஆம் ஆண்டு வெளிவந்த தமிழ்த் திரைப்படம் ஆகும். எல்லிஸ் டங்கனின் இயக்கத்தில் வெளிவந்த இப்படம் மகாகவி காளிதாசன் இயற்றிய சாகுந்தலம் என்ற காவியத்தை அடிப்படையாக வைத்துத் தயாரிக்கப்பட்டது. சகுந்தலையாக எம். எஸ். சுப்புலட்சுமி, துஷ்யந்தனாக ஜி. என். பாலசுப்பிரமணியம் ஆகியோரும் நடித்துள்ளனர். சென்னை நியூடோன் ஸ்டூடியோவில் தயாரிக்கப்பட்டது.
இத்திரைப்படம் முதலில் எம். எஸ். சுப்புலட்சுமியின் கணவர் தி. சதாசிவம் தனது சந்திர பிரபா சினிடோன் என்ற திரைப்பட தயாரிப்பு நிறுவனம் மூலம் துவக்கப்பட்டது. பின்னர் மதுரை இராயல் டாக்கீஸ் நிறுவனத்தினர் வழங்கிய நிதியுதவியுடன் திரைப்படம் முடிக்கப்பட்டது. இத்திரைப்படத்தை மதுரை ராயல் டாக்கீஸ் நிறுவனம் நாடு முழுவதும் விநியோகம் செய்தனர்.
கதை
கண்ணுவ முனிவரின் (செருக்களத்தூர் சாமா) ஆசிரமத்துக்கு அடுத்த வனத்தில் துஷ்யந்தன் (ஜி. என். பாலசுப்பிரமணியம்) ஒரு மானைத் துரத்தி வருகிறான். அந்நேரம் சகுந்தலை (எம். எஸ். சுப்புலட்சுமி) தோழிகள் பிரியம்வதை (டி. ஏ. மதுரம்), அனுசூயை (சகுந்தலா பாய்) ஆகியோருடன் மலர்ச்செடிகளுக்குத் தண்ணீர் விடுகிறாள். அப்போது அங்கு வரும் துஷ்யந்தனைக் கண்டு காதல் கொள்கிறாள். காதல் வயப்பட்டவர்கள் காந்தர்வ முறைப்படி திருமணம் புரிகின்றனர். துஷ்யந்தன் தனது மோதிரத்தை சகுந்தலையின் கையிலிட்டு விட்டு அத்தினாபுரம் செல்கிறான்.
மன்னன் திரும்ப வரவில்லை. கவலையில் ஆழ்ந்திருந்த சகுந்தலை ஆசிரமத்துக்கு விருந்தினராக வந்த துருவாச முனிவரைக் (டி. பி. எஸ். மணி) கவனிக்கவில்லை. முனிவர் கோபம் கொண்டு "நீ யாருடைய தியானத்தில் என்னை அலட்சியம் செய்தாயோ அவன் உன்னை அடியோடு மறக்கட்டும்" என்று சபிக்கிறார். கவலையில் ஆழ்ந்த சகுந்தலையின் தோழிகள் முனிவரை சமாதானப்படுத்துகிறார்கள். கோபம் தணிந்த முனிவரும் கொடுத்த சாபத்திற்கு ஒரு பரிகாரமும் சொல்லிப் போகிறார்.
ஆண்டுகள் ஐந்து செல்கின்றன. ஒரு நாள் நகரக் காவலாளி இரு செம்படவர்களை (என். எஸ். கிருஷ்ணன், டி. எஸ். துரைராஜ்) பிடித்துக் கொண்டு அரசனிடம் வருகிறான். அவர்கள் கடலில் கண்டெடுத்த மோதிரத்தைக் காட்டுகிறார்கள். பழைய நினைவுகள் திரும்பப் பெற்ற துஷ்யந்தன் சகுந்தலையைத் தேடிச் செல்கிறான்.
கண்ணுவ முனிவரின் ஆசிரமத்தில் சிங்கக் குட்டியைத் துரத்திக்கொண்டு ஐந்து வயது பாலகன் சர்வதமனன் (ராதா) ஓடி வருகிறான். அவனுடன் அளவளாவுகிறான் துஷ்யந்தன். அப்போது அங்கு வந்த சகுந்தலையைக் கண்டு இருவரும் இணைகின்றனர்.
பாடல்கள்
இப்படத்தில் மொத்தம் 24 பாடல்கள் இடம்பெற்றிருந்தன.
உசாத்துணை
பகுப்பு:1940 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:காவியத் திரைப்படங்கள் பகுப்பு:செருகளத்தூர் சாமா நடித்த திரைப்படங்கள் பகுப்பு:டி. எஸ். துரைராஜ் நடித்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
மின்பூச்சு
மின்பூச்சு (Electro Deposition) என்பது மின்னாற்பகுப்பு முறையில் ஏதேனுமொரு மின்கடத்தும் பரப்பின் மீது மற்றொரு உலோகத்தை மெலிதான அடுக்காக படியச் செய்யும் செயல்முறையே மின்பூச்சு செய்தல் எனப்படும். மின்பூச்சு செய்யப்படும்போது எப்பொருளின் மீது மற்றொரு உலோகத்தைப் படிய வைக்க வேண்டுமோ அப்பொருள் எதிர்மின்வாயாகவும், பூச்சு செய்யப் பயன்படும் உலோகம் நேர்மின்வாயாகவும் எடுத்துக் கொள்ளப்படும்.
மின்பூச்சு செய்தலின் பயன்கள்
தொழிற்சாலைகளில் மின்பூச்சு அதிக அளவில் பயன்படுத்தப்படுகிறது.மகிழுந்துகளின் பாகங்கள், சக்கரங்களில் பயன்படும் உலோகப்பகுதிகள், குளியலறைக் குழாய்கள் போன்றவை இரும்பின் மீது குரோமியம் உலோகத்தால் மின்பூச்சு செய்யப்பட்டவை ஆகும்.சாப்பாட்டு மேசையில் பயன்படும் பொருள்கள் மற்றும் மின்தொடர்பு சாதனங்கள் போன்றவை வெள்ளியால் மின்பூச்சு செய்யப்படுகின்றன. இயந்திரங்களில் காணப்படும் உருண்டைத் தாங்கிகளிலும் இவை பயன்படுகின்றன. தங்கமுலாம் பூசப்பட்ட ஆபரணங்கள் கைக்கடிகாரங்கள் மிக அதிக அளவில் பயன்படுத்தப் படுகின்றன.இரும்பு துருப்பிடித்தலைத் துத்தநாக முலாம் பூசுவதன் மூலம் தடுக்கலாம். தானியங்கிகள் மற்றும் வீட்டு உபயோகப்பொருட்களில் நிக்கல் மற்றும் குரோமிய முலாம் பூசப்பட்டப் பொருள்கள் பயன்படுகின்றன.
பெண்களுக்கு எதிரான பாகுபாடுகளை அகற்றுவதற்கான பிரகடனம்
பெண்களுக்கு எதிரான பாகுபாடுகளை நீக்குவதற்கான பிரகடனம் ( Declaration on the Elimination of Discrimination Against Women)  என்பது ஐக்கிய நாடுகள் பொதுச் சபையால் வெளியிடப்பட்ட மனித உரிமைகள் பிரகடனமாகும். இது பெண்களின் உரிமைகள் குறித்த அமைப்பின் கருத்துக்களை கோடிட்டுக் காட்டுகிறது. இது 7 நவம்பர் 1967 அன்று பொதுச் சபையால் ஏற்றுக்கொள்ளப்பட்டது பெண்களுக்கு எதிரான அனைத்து வகையான பாகுபாடுகளையும் நீக்குவதற்கான சட்டப்பூர்வ 1979 மாநாட்டிற்கு பிரகடனம் ஒரு முக்கியமான முன்னோடியாக இருந்தது. பாலின சமத்துவத்தை மேம்படுத்துவது, குறிப்பாக பெண்களின் உரிமைகளைப் பாதுகாப்பதே இதன் நோக்கமாக இருந்தது. இது 1967 இல் பெண்களின் நிலை குறித்த ஆணையத்தால் வரைவு செய்யப்பட்டது பிரகடனத்தின் கொள்கைகளை செயல்படுத்த, பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை உருவாக்கப்பட்டு 3 டிசம்பர் 1981 அன்று அமல்படுத்தப்பட்டது.
மின்பூச்சு
மேற்கோள்கள்
பகுப்பு:மின்னாற்பகுப்பு
பெண்களுக்கு எதிரான பாகுபாடுகளை அகற்றுவதற்கான பிரகடனம்
விளக்கம்
பிரகடனம் உலக மனித உரிமைகள் சாற்றுரையின் கட்டமைப்பைப் பின்பற்றுகிறது. இதில் ஒரு முன்னுரையுடன் பதினொரு கட்டுரைகள் உள்ளன.
பெண்களுக்கு எதிரான பாகுபாடு "அடிப்படையில் அநீதியானது மற்றும் மனித கண்ணியத்திற்கு எதிரான குற்றமாகும்" என்று கட்டுரை 1 அறிவிக்கிறது. "பாகுபாடு" என்பது வரையறுக்கப்படவில்லை.
பிரிவு 2, பெண்களுக்கு எதிராக பாகுபாடு காட்டும் சட்டங்கள் மற்றும் பழக்கவழக்கங்களை ஒழிப்பதற்கும், சட்டத்தின் கீழ் சமத்துவம் அங்கீகரிக்கப்படுவதற்கும், பாகுபாட்டிற்கு எதிராக இருக்கும் ஐ.நா மனித உரிமைக் கருவிகளை மாநிலங்கள் அங்கீகரித்து செயல்படுத்துவதற்கும் அழைப்பு விடுக்கிறது.
பெண்களுக்கு எதிரான முன்முடிவை அகற்ற பொதுக் கல்வியை 3வது பிரிவு முன் மொழிகிறது.
வாக்களிக்கும் உரிமை மற்றும் பொதுப் பதவியைத் தேடும் மற்றும் வகிக்கும் உரிமை உள்ளிட்ட முழு தேர்தல் உரிமைகளையும் பெண்கள் அனுபவிக்க வேண்டும் என்று பிரிவு 4 கூறுகிறது.
பிரிவு 5 ஆண்களைப் போலவே பெண்களுக்கும் தங்கள் தேசத்தை மாற்றிக்கொள்ளும் உரிமையைக் கோருகிறது.
பிரிவு 6 பெண்கள் பொது சட்டத்தில் முழு சமத்துவத்தை அனுபவிக்க வேண்டும் என்று அழைப்பு விடுக்கிறது. குறிப்பாக திருமணம் மற்றும் விவாகரத்தை சுற்றியும், குழந்தை திருமணங்கள் சட்டத்திற்கு புறம்பானது ந்ச்ன்பது பற்றியும் கூறுகிறது..
பிரிவு 7 குற்றவியல் தண்டனையில் பாலின பாகுபாட்டை நீக்குவதற்கு அழைப்பு விடுக்கிறது.
பெண்களின் அனைத்து வகையான போக்குவரத்தையும் பெண்கள் மீதான பால்வினைத் தொழிலின் சுரண்டலையும் எதிர்த்துப் போராட மாநிலங்களுக்கு 8வது பிரிவு அழைப்பு விடுக்கிறது.
கட்டுரை 10 வேலையிடத்தில் சம உரிமைகள், வேலைவாய்ப்பில் பாகுபாடு காட்டாமை, சம வேலைக்கு சம ஊதியம் மற்றும் ஊதியத்துடன் கூடிய மகப்பேறு விடுப்பு ஆகியவற்றைக் கோருகிறது.
பிரிவு 11 பிரகடனத்தின் கொள்கைகளை செயல்படுத்த மாநிலங்களுக்கு அழைப்பு விடுக்கிறது.
வெளி இணைப்புகள்
பகுப்பு:பெண்களின் உரிமைகள் பகுப்பு:மனித உரிமைக் கருவிகள்
ஏம்பலம் இரெ. செல்வம்
'''ஏம்பலம் இரெ. செல்வம்' (Embalam R. Selvam'') என்பவர் இந்திய அரசியல்வாதி ஆவார். இவர் புதுச்சேரி சட்டமன்றத்தின் தற்போதைய சபாநாயகர் ஆவார். இவர் மணவெளி சட்டமன்றத் தொகுதியிலிருந்துபுதுச்சேரி சட்டமன்றத்திற்கு 2021ஆம் ஆண்டு மே மாதம் நடைபெற்ற சார்தலில் பாரதிய ஜனதா கட்சி வேட்பாளராகப் போட்டியிட்டுத் தேர்ந்தெடுக்கப்பட்டார்.
பொன்வண்டு
பொன்வண்டு (Sternocera) பூச்சி தொகுதியில் (Class Insecta), புப்ரெஸ்டிடெ (Buprestidae) என்ற உயிரியல் குடும்பத்தில், ஸ்டேர்னோசெரா (Sternocera) என்ற பேரினத்தை சேர்ந்த வண்டு வகைகளாகும். இவற்றின் உடலின் மேற்புற ஓட்டுப்பகுதி உலோகத்தைப் போல் மின்னும் தன்மை கொண்டதால் தமிழில் இந்தப் பெயர் கொண்டு அழைக்கப்படுகின்றன. ஸ்டேர்னோசெரா பேரினத்தில் உலகெங்கும் சுமார் 56 வண்டினங்கள் (Beetle Species) உள்ளன. இவ்வகை வண்டுகள் பொதுவாக தாவரவுண்ணிகளாகும்.
மனிதர்கள் பயன்பாட்டில்
இவ்வகை வண்டுகள் பார்ப்பதற்கு மிக அழகான தோற்றம் கொண்டிருப்பதால் சில நாடுகளில் ஆபரணங்கள் மற்றும் அலங்கார பொருட்கள் தயாரிக்கப் பயன்படுத்தப்படுகின்றன.
பகுப்பு:வண்டுகள்
மருத (திரைப்படம்)
மருத (Marutha) என்பது 2022 ஆம் ஆண்டில் வெளிவர இருக்கும் தமிழ்த் திரைப்படம் ஆகும். இத்திரைப்படமானது குடும்ப உறவு மற்றும் தமிழ் கலாச்சாரம் அடிப்படையாகக் கொண்டு எடுக்கப்பட்டுள்ளது. இதனை ஜி ஆர் எஸ் இயக்கியுள்ளார்.
கதை
மருத திரைப்படம் குடும்ப உறவு மற்றும் தமிழ் கலாச்சாரம் கொண்டு கதைக்களம் அமைக்கபட்டுள்ளது.
வெளியிணைப்புகள்
பகுப்பு:வெளிவரவிருக்கும் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ராதிகா நடித்த திரைப்படங்கள்
வட கொரியப் பண்பாடு
thumb|240px|பியோங்யாங் பூப்பின்னல் நிறுவனத்தில்.
thumb|240px|வட கொரிய இலாபெல் ஊசிகள்.
நிகழ்கால வட கொரியப் பண்பாடு (culture of North Korea) என்பது 1948 கால அளவில் வட கொரியா பிரிந்த பிறகு, மரபுக் கொரியப் பண்பாட்டைச் சார்ந்து உருவாகிய பண்பாடாகும்.
யூச்சே அல்லது சூச்சே கருத்தியல் கொரியாவின் பண்பாட்டுத் தனித்தன்மையையும் உழைக்கும் மக்களின் ஆக்கத்திறனையும் பொருளாக்க ஆற்றலையும் உறுதிபடுத்துகிறது.
வட கொரியக் கலை முதன்மையாக அறஞ்சார்ந்ததாக அமைகிறது; பண்பாட்டு புலப்பாடு, யூச்சே கருத்தியலைப் பதியவைக்கும் கருவியாகவும் மேலும் இது புரட்சிக்கானதும் கொரியத் தீவக ஒற்றுமைக்கானதுமான போராட்டத்தைத் தொடர்ந்து நடத்துவதாகவும் அமைய வேண்டும். இதன்படி,அயல் அரசுகளும் மக்களும், குறிப்பாக அமெரிக்கரும் யப்பானியரும் எதிர்மறைப் பாத்திரங்களை வகிப்பதாக காட்டப்படுவர்; புரட்சி வீர்ர்களும் வீராங்கனைகளும் தூயக் குறிக்கோள்கள் வாய்ந்த புனிதப் பாத்திரங்களாகக் காட்டப்படுவர். மூன்று முதன்மைக் கருப்பொருள்களாகத் தலைவரின் மதிநுட்பமும், புரட்சிப் போராட்ட இறப்பும் (குருதிக்கடல்), நிகழ்காலச் சமூக இன்பமும் மகிழ்ச்சியும் அமையும்.
கிம்-இல்-சங் யப்பானிய எதிர்ப்புப் போராட்டத்தில் செவ்வியல் தன்மை வாய்ந்த அரும்படைப்புகளை உருவாக்கியவராக்க் கருதப்படுகிறார். இவரது ஆளுமையின் கீழ் உருவாக்கப்பட்ட பூக்காரச் சிறுமி, குருதிக்கடல், தற்காப்புக் காவலரின் விதி, கொரியப் பாடல் ஆகியவை யூச்சே கலை இலக்கியத்துக்கான முன்வகைமைப் படிமங்களாக்க் கருதப்படுகின்றன." ஒரு 1992 செய்தித் தாள் அறிக்கை தன் அரை ஓய்வுக் காலத்தில் அவரது வாழ்க்கையின் மலரும் நினைவுகளை எழுதிக் கொண்டிருப்பதாகவும்—"மக்கள் விடுதலைக்கும் மகிழ்ச்சிக்கும் காணிக்கையாக்கப்பட்ட வீரக் காப்பியமாக இது அமைவதாகவும்" கூறுகிறது.
பருவமுறையில் குறுகிய பார்வையாளர்களுக்காகப் பாட்டு, நடனக் குழுக்களின் நிகழ்த்தல்களைத் தவிர, வேறு அயல்பண்பாட்டு தாக்கம் ஏதும் மக்கள் அடைவதில்லை. இளவேனில் நட்புக் கலை விழா போன்ற இந்நிகழ்த்தல்கள் ஆண்டுதோறும் உலக மக்களின் அறிமுகமாக ஏப்பிரல் மாதத்தில் நடக்கின்றன. வட கொரிய ஊடகம், 1980 களிலும் 1990 களின் தொடக்கத்திலும் நாட்டைக் கலையரசாக்க, தொடர்ந்து இடையறவின்றி கலைப் படைப்பில் ஈடுபட கிம்-யோங்-இல் கடந்தொகையை வழங்கியது. அப்போது வேறு எந்நாட்டிலும் நிகழாத அளவுக்கு வட கொரியாவில் கலை மறுமலர்ச்சி ஏற்பட்டது. உண்மையில் அப்போது இளவல் கிம் பண்பாட்டுக் கொள்கைக்குப் பொறுப்பு ஏற்றிருந்தார்.
பியோங்யாங்கும் மற்ற பெருநகரங்களும் அகல்விரிவான பண்பாட்டு நிகழ்வுகளை அளிக்கின்றன. "கலைப் பரப்பும் குழுக்கள்" நிகழ்த்திடங்களுக்குச் சென்று கவிதைபடித்தல், ஓரங்க நாடகம், பாட்டுகள் போன்றவற்றை உழைக்கும் மக்களின் வெற்றிகளைப் பாராட்டி நிகழ்த்துகின்றனர். இது மேலும் பல வெற்றிகலை ஈட்ட ஊக்கம் ஊட்டுகிறது. இந்நிகழ்வுகள் அறுவடைகாலங்களிலும் வேளாண்மைக்கு வேகமூட்டும் காலங்களிலும் ஊரகங்களில் கலைக் குழுக்களால் நடத்தப்படுகின்றன.
வழிகாட்டலும் கட்டுப்பாடும்
கலை இலக்கிய ஆக்கத்தின் வழிகாட்டலும் கட்டுப்பாடும் அரசிடமும் கொரியத் தொழிலாளர் கட்சியிடமும் அமையும்.
பண்பாட்டுப் புலப்பாடு (மெய்ப்பாடு)
பண்பாட்டுப் புல்பபாட்டின் மையக் கரு கடந்த கால சிறப்புகளைத் தன்மயப்படுத்தலும் முதலாளியக் கூறுபாடுகளைத் தவிர்த்தலும் ஆக அமையும்
இலக்கியம், இசை, திரைப்படம்
முதன்மைக் கட்டுரைகள்: வட கொரிய இலக்கியம், வட கொரியத் திரைப்படம், வட கொரிய இசை
பெருந்திரள் விளையாட்டு
வட கொரியா பெருந்திரள் மக்கள் விளையாட்டுக்குப் பெயர்போனது.
பொட்டாசியம் அர்கென்டோசயனைடு
பொட்டாசியம் அர்கென்டோசயனைடு (Potassium argentocyanide) என்பது KAg(CN)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்திலுள்ள இச்சேர்மம் வெள்ளி முலாம் பூசுவதற்கும், பாக்டிரியா கொல்லியாகவும், பெருமளவில் கிருமிநாசினிகளை தயாரிக்கவும் பயன்படுத்தப்படுகிறது.
வெள்ளி குளோரைடுடன் பொட்டாசியம் சயனைடு கரைசலைச் சேர்த்து வினைபுரியச் செய்வதன் மூலமாக பொட்டாசியம் அர்கென்டோசயனைடை பெருமளவில் தயாரிக்க முடியும்.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:வெள்ளி சேர்மங்கள் பகுப்பு:சயனைடுகள்
பயர் பாக்சு இயக்கு தளம்
பயர் பாக்சு இயக்கத்தளம் (செயற்த்திட்டதின் பெயர்: Boot to Gecko மேலும் B2G என அறியப்படுகிறது) ஸ்மார்ட்போன்கள் டேப்லெட் கணினிகளுக்கான மொசில்லா நிறுவனத்தின் லினக்ஸ் அடிப்படையிலான ஓப்பன் சோர்ஸ் இயக்கத்தளம். HTML5 யிலான உருவாக்கங்கள், ஜாவா ஸ்கிரிப்ட், வலுவான சலுகை முறை, திறந்த வலை, APIகள் ஸ்மார்ட்போன்களின் வன்பொருளுடன் நேரடியாக தகவல் பரிமாறிக்கொள்ள உதவுகின்றது. இதுபோன்ற திறந்த தரநிலை மற்றும் அணுகுமுறைகளை பயன்படுத்தி, மொபைல் சாதனங்களுக்கான ஒரு சிறந்த "முழுமையான" சமூகம் சார்ந்த மாற்று அமைப்பினை வழங்குவற்காக வடிவமைக்கப்பட்டுள்ளது.
இது வணிக ரீதியாக வளர்ந்த ஆப்பிள் iOS, கூகிள் அண்ட்ராய்டு, மைக்ரோசாப்ட் விண்டோஸ் போன்ற இயங்குதளங்களுடன் போட்டியிடுகிறது. பயர்பாக்ஸ் இயக்கு தளம் பகிரங்கமாக அண்ட்ராய்டு-இயங்க கூடிய ஸ்மார்ட்போன்களில் பிப்ரவரி 2012 இயக்கி காண்பிக்கப்பட்டது. 2013யில் ராஸ்பெர்ரி பையில் செயல்பட்டது.
thumb|பயர்பாக்ஸ் OS கட்டமைப்பு வரைபடம்
அடிப்படை தொழில்நுட்பங்கள்
ஆரம்ப கட்ட  உருவாக்க பணிகள் மூன்று முக்கிய அடுக்குகளை கொண்டது
வெளியிணைப்புக்கள்
en:Firefox OS பகுப்பு:இயக்கு தளங்கள் பகுப்பு:கட்டற்ற அலைப்பேசி மென்பொருட்கள் பகுப்பு:கட்டற்ற அலைப்பேசி மென்பொருட்கள்
ரிசாட்-1
ரிசாட்-1 (Radar Imaging Satellite 1 or RISAT-1)என்பது இந்தியாவிலேயே தயாரிக்கப்பட்ட, மிக அதிக எடை கொண்ட செயற்கைக்கோள் ஆகும். இதன் எடை 1858 கிலோகிராம் ஆகும். 2012, ஏப்ரல் 26 ஆம் நாள் இந்திய விண்வெளி ஆய்வு மையம் தயாரித்த இந்த செயற்கைக்கோள் பி.எஸ்.எல்.வி.-சி19 ஏவுகணை மூலம் ஸ்ரீஹரிகோட்டா ஏவுதளத்திலிருந்து வெற்றிகரமாக விண்ணில் செலுத்தப்பட்டது. அனைத்துப் பருவநிலைகளிலும் புவியைத் துல்லியமாகப் படம்பிடிக்கும் இக்கோள் செலுத்தப்பட்ட 18 நிமிடங்களில் புவியிலிருந்து 480 கி. மீ உயரத்தில் நிலைநிறுத்தப்பட்டது. இது பி.எஸ்.எல்.வி.ஏவுகணை ( Polar Satellite Launch Vehicle) செலுத்திய 20 ஆவது வெற்றிகரமான செயற்கைக்கோளாகும்.
பயன்கள்
இக்கோளின் மூலம் அனைத்து பருவ நிலைகளிலும், இரவு, பகல் அனைத்து நேரங்களிலும் புவியைக் கண்காணிக்க இயலும். இக்கோளில் உள்ள நுண்ணலை தொழில்நுட்பத்தால் மேகங்களை ஊடுருவவும், இரவில் படம் பிடிக்கவும் முடியும். இக்கோள் அனுப்பவிருக்கும் படங்களின் மூலம் இந்தியாவில் கோதுமை, அரிசி உற்பத்தி எந்த அளவிற்கு இருக்கும் என்பதைக் கணிக்க முடியும். பேரிடர் பாதிப்புகளையும், மழை, வெள்ளப் பாதிப்புகளையும் கண்டறிந்து நிவாரணப் பணிகளை விரைந்து மேற்கொள்ள முடியும். மண் பரிசோதனை, கனிமவளங்கள் போன்றவற்றை ஆராயலாம். பவளப்பாறைகளைக் கண்டறிய இக்கோள் உதவும்.
மேற்கோள்கள்
பகுப்பு:செயற்கைக் கோள்கள்
பெய்லி பாலம்
பெய்லி பாலம் (Bailey bridge) என்பது முன்னரே தயாரிக்கப்பட்ட ஒரு வகை சிறிய பாலம் ஆகும். இது இரண்டாம் உலகப் போரின்போது 1940-1941 ஆம் ஆண்டில் ஆங்கிலேயர்களால் இராணுவ பயன்பாட்டிற்காக உருவாக்கப்பட்டது. மேலும் இந்தப் பாலத்தின் மூலம் பிரிட்டன், கனடா மற்றும் அமெரிக்க இராணுவ பொறியியல் பிரிவுகள் விரிவான பயன்பாட்டைக் கண்டது. பெய்லி பாலத்தை உருவாக்குவதற்கு சிறப்பு கருவிகள் அல்லது கனரக உபகரணங்கள் தேவையில்லை. சிறியதாகவும், மெல்லியதாகவும் இருக்கும் மரம் மற்றும் எஃகு பாலத்தின் கூறுகள் சரக்கு வாகனங்களில் கொண்டு செல்லப்பட்டு, கிரேன் பயன்படுத்தாமல், கைகளாலேயே உயர்த்தப்பட்டன. பாலங்கள் தொட்டிகளை சுமக்கும் அளவுக்கு வலுவாக இருந்தன. பெய்லி பாலங்கள் கட்டிட பொறியியல் கட்டுமானத் திட்டங்களில் தொடர்ந்து பயன்படுத்தப்பட்டு வருகின்றன. மேலும் பாதசாரிகள் மற்றும் வாகன போக்குவரத்திற்கு தற்காலிக பயன்பாட்டை வழங்குகின்றன. ஒரு பெய்லி பாலம் மற்றும் அதன் கட்டுமானம் 1977 ஆம் ஆண்டில் வெளியான ஏ பிரிட்ஜ் டூ ஃபார் திரைப்படத்தில் முக்கியமாக இடம்பெற்றது.
வடிவமைப்பு
1975 இல் மிக நீளமான பெய்லி பாலம் சேவைக்கு வந்தது. இந்த 788 மீட்டர் (2,585 அடி) நிளம் கொண்ட இந்த இருவழிப் பாலம் ஆஸ்திரேலியாவின் ஹோபார்ட்டில் உள்ள தெர்வென்ட் ஆற்றைக் கடந்தது. 1977 அக்டோபர் 8, அன்று டாஸ்மன் பாலத்தின் புனரமைப்பு நிறைவடையும் வரை பெய்லி பாலம் பயன்பாட்டில் இருந்தது. பெய்லி பாலங்கள் உலகம் முழுவதும் வழக்கமான பயன்பாட்டில் உள்ளன. 2018 ஆம் ஆண்டில், இந்திய ராணுவம் மும்பையில் உள்ள பயணிகள் இரயில் நிலையமான எல்பின்ஸ்டோன் சாலையிலும், கர்ரே சாலை மற்றும் அம்பிவிலியிலும் மூன்று புதிய தடங்களை அமைத்தது. சில மாதங்களுக்கு முன்னர் ஏற்பட்ட 2017 ,மும்பை கூட்ட நெரிசலுக்கு மாற்றாக இவை விரைவாக அமைக்கப்பட்டன. கூட்ட நெரிசலில் 22 பேர் இறந்தனர்.
வெளி இணைப்புகள்
பகுப்பு:கட்டுமான அமைப்புக்கள் பகுப்பு:கட்டுமானப் பொறியியல்
களியனூர் ஊராட்சி, காஞ்சிபுரம்
களியனூர் ஊராட்சி (Kaliyanoor Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1568 ஆகும். இவர்களில் பெண்கள் 775 பேரும் ஆண்கள் 793 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எட்டியாந்தோட்டை
எட்டியாந்தோட்டை (Yatiyanthota, යටියන්තොට இலங்கையின் சபரகமுவா மாகாணம், கேகாலை மாவட்டத்தில் உள்ள ஒரு நகரம் ஆகும். இது அவிசாவளை நகரில் இருந்து 30 கிலோமீட்டர் தொலைவிலும் கினிகத்தனை நகரில் இருந்து 20 கிலோமீட்டர் தொலைவிலும், அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில்  கரவனல்லைக்கும் கித்துள்கலைக்கும் இடையே அமைந்துள்ளது. இது, களனி கங்கையின் கரையில் இலங்கையின் மத்திய மலைநாட்டின் மேற்குச் சரிவில் மழைக்காடுகளின் எல்லையில் அமைந்துள்ளது.
மக்கள் தொகை
எட்டியாந்தோட்டை நகரில் 2012 கணக்கெடுப்பின் படி 2,948 பேர் வசிக்கின்றனர், இவர்களில் 1548 பேர் பெண்களும், 1400 பேர் ஆண்களும் ஆவர்.
மேற்கோள்கள்
பகுப்பு:கேகாலை மாவட்டத்தில் உள்ள ஊர்களும், நகரங்களும்
குணபத்திரர்
குணபத்திரர் (Gunabhadra) சமணத் துறவியும், திகம்பர ஆச்சாரியரும் ஆவார். ஆச்சாரியர் ஜினசேனர் சமஸ்கிருத மொழியில் இயற்றிய மகா புராணத்தை, இவர் தமிழ் மொழியில் மொழிபெயர்த்து ஸ்ரீபுராணம் எனும் நூலை இயற்றினார்.
ஈரோடு புத்தக திருவிழா
ஈரோடு புத்தகத் திருவிழா (Erode Book Festival) என்பது தமிழ்நாட்டின் ஈரோட்டில், ஒவ்வொரு ஆண்டும் ஏற்பாடு செய்யப்படும் புத்தகக் கண்காட்சியாகும். மக்கள் சிந்தனைப் பேரவை என்ற சமூக அமைப்பால் இத்திருவிழா ஏற்பாடு செய்யப்படுகிறது. தமிழ் நாட்டின் இரண்டாவது மிகப் பெரிய புத்தகத் திருவிழாவாக சென்னை புத்தகத் திருவிழாவிற்கு அடுத்து இடத்தைப் பெற்றுள்ளது.
குணபத்திரர்
மேற்கோள்கள்
பகுப்பு:சைனம் பகுப்பு:சமணம் பகுப்பு:சமணத் துறை அறிஞர்கள்
ஈரோடு புத்தக திருவிழா
கண்காட்சியின் உருமாற்றமே கலாச்சார விழா
ஈரோடு புத்தக திருவிழா 12 நாள் நிகழ்ச்சியாக நடைபெறுகிறது. பல்வேறு புத்தக வெளியீட்டாளர்கள், வெளியிட்ட புத்தகங்களை விற்பனைக்குக் காட்சிப்படுத்தப்படுவது மட்டுமல்லாது, சிறந்த பேச்சாளர்களின் மேடைச் சொற்பொழிவுகள், ஆராய்ச்சியாளர்களையும் புத்தக வெளியீட்டாளர்களையும் சிறப்பித்தல், பள்ளி மாணவர்களின் கலைநிகழ்ச்சிகள் எனப் பல்வேறு நிகழ்ச்சிகள் விழாவில் நடைபெறுகின்றன.
கண்காட்சி நடைபெறும்  இடம் மற்றும் காலம்
பொதுவாக ஒவ்வோர் ஆண்டும் சூலை மாதத்தின் கடைசி வாரம் முதல் ஆகத்து மாதத்தின் மூன்றாவது வாரம் ஆகியவற்றிற்கு இடையேயுள்ள எதாவது 12 நாட்களுக்கு இத்திருவிழா நடைபெறும். ஈரோடு, வ.உ.சி. (V.O.C.) பூங்கா அருகில் உள்ள நகராட்சி மைதானத்தில் வழக்கமாக நடைபெறுகிறது. 230 புத்தக வெளியீட்டாளர்கள் பங்கு கொண்டு கடைகளை அமைக்கின்றனர். புத்தகத் திருவிழா மூலம் சராசரியாக ஆறு கோடி ரூபாய் வருவாய் ஈட்டப்படுகிறது. கண்காட்சி காலை 11 மணி முதல் இரவு 9.30 மணி வரை திறந்திருக்கும். புத்தகத் திருவிழாவிற்கு அனுமதி இலவசம்.
பிரபலங்கள் பங்கேற்பு
கலாச்சார விழாவின் ஒரு பகுதியாக, பல்வேறு பிரபலங்கள் வெவ்வேறான தலைப்புகளில் பேச இங்கு அழைக்கப்படுகின்றனர். இந்தியாவின் முன்னாள் சனாதிபதியான டாக்டர்.ஏ.பி. ஜே. அப்துல் கலாம் இந்த விழாவில் பங்கேற்று இரண்டு முறை உரையாற்றியுள்ளார். நடிகர் சிவகுமார், இசையமைப்பாளர் இளையராஜா, புஷ்பவனம் குப்புசாமி,சுகி சிவம்,சாலமன் பாப்பையா,  போன்ற பிற பிரபலங்களும் இவ்விழாவில் அடிக்கடி பங்கேற்பவர்களாவர்.
ஜி. டி. நாயுடு விருது
2016 ஆம் ஆண்டில், புத்தக விழாவின் ஒரு பகுதியாக, அறிவியல் துறையில் இளம் ஆராய்ச்சியாளர்களை கௌரவிப்பதற்காக ஜி. டி. நாயுடு விருது உருவாக்கப்பட்டது. மேலும் இந்த விருதுக்கு இந்திய கண்டுபிடிப்பாளரும் பொறியியலாளருமான கோபால்சாமி துரைசாமி நாயுடுவின் பெயரிடப்பட்டுள்ளது. ஆராய்ச்சி செய்யும் இளைஞர்களை ஊக்குவிக்கும் விதமாக இவ்விருது வழங்கப்படுகிறது. விருதுடன் ஒரு லட்சம் ரொக்கப்பணமும் வழங்கப்படுகிறது.
வெளியிணைப்புகள்
பகுப்பு:ஈரோடு பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
முனாஜாத்துத் திரட்டு
முனாஜாத்துத் திரட்டு என்பது 1872 ஆம் ஆண்டு சிங்கப்பூரில் வெளியிடப்பட்ட ஒரு இசுலாமியத் தமிழ் கவிதை நூல் ஆகும். இன்று கிடைக்கும் ஆகப் பழமையான சிங்கப்பூர் தமிழ் வெளியீடு இதுவாகும். இது கூர் முகம்மது அப்துல் காதிறுப் புலவரால் எழுதப்பட்டது. இது சிங்கப்பூரிலும் தமிழ்நாட்டிலும் வாழ்ந்த இறைதூதர்களைப் பற்றிய கவிதைகளைக் கொண்ட தொகுப்பு நூல் ஆகும். சிங்கப்பூரில் ஜே. பேட்டன் அரசாங்க அச்சகத்தில் அச்சிடப்பட்டது.
மேற்கோள்கள்
பகுப்பு:தமிழ் கவிதை நூல்கள் பகுப்பு:இசுலாமியத் தமிழ் இலக்கியம் பகுப்பு:சிங்கப்பூர் தமிழ் இலக்கியம் பகுப்பு:1872 தமிழ் நூல்கள்
எம்பார் எஸ். விஜயராகவாச்சாரியார்
'''எம்பார் எஸ். விஜயராகவாச்சாரியார்' (Embar S Vijayaraghavachariar'' நவம்பர் 11, 1909 - ஜூன் 02, 1991) தமிழின் சிறந்த ஹரிகதை (கதாகாலச்சேபம்) எனப்படும் இறைக்கதை சொல்லிகளுள் ஒருவர். எம்பார் எனும் இவரது அடை மொழி இவரது முன்னோர்கள் ஸ்ரீஸ்ரீ இராமானுஜரின் உறவினர்கள் என்பதைக் குறிக்கிறது.
வைணவக் குடும்பத்தில் பிறந்த எம்பார் சைவம், சாக்தம், கௌமாரம் ஆகிய பிற சமயக் கடவுளர் பற்றிய கதைகளையும் சொல்லியிருக்கிறார். அது மட்டுமன்றி கருநாடக இசை மும்மூர்த்திகள், இரமண மகரிஷி, மகாத்மா காந்தி குறித்தும் நிகழ்ச்சிகள் நடத்தியுள்ளார்.
வெளியிணைப்பு
பகுப்பு:கருநாடக இசைக் கலைஞர்கள்‎ பகுப்பு:சங்கீத கலாநிதி விருது பெற்றவர்கள் பகுப்பு:1909 பிறப்புகள் பகுப்பு:1991 இறப்புகள் பகுப்பு:சங்கீத கலாசிகாமணி விருது பெற்றவர்கள் பகுப்பு:கலைமாமணி விருது பெற்றவர்கள்
சென்னையில் உள்ள தொடருந்து நிலையங்கள்
thumb|324x324px| சென்னை புறநகர் ரயில்களின் தொடருந்து நிலைய வரைபடம். புதிதாக பதியப்படக்கூடிய பாதைகளையும் உள்ளடக்கியது
சென்னை, தமிழ்நாட்டின் தலைநகரம் மற்றும் தெற்கு ரயில்வே மண்டலத்தின் தலைமையகம் ஆகும். நாட்டின் முக்கிய ரயில் போக்குவரத்து மையமாகவும் விளங்குகிறது. இங்கு விரிவான புறநகர் தொடருந்து நிலையங்கள் உள்ளது. 40 க்கும் மேற்பட்ட ரயில் நிலையங்கள் உள்ளது. சென்னை மத்திய தொடர்வண்டி நிலையம் மற்றும் சென்னை எழும்பூர் தொடருந்து நிலையம் மற்றும் தாம்பரம் தொடருந்து நிலையம் ஆகிய மூன்று தொடர்வண்டி முனையங்கள் உள்ளன. இந்தியாவில் ஐந்து பெரிய தொடர்வண்டி நிலையங்களில ஒன்று சென்னை மத்திய தொடர்வண்டி நிலையம்.
சென்னையில் கட்டப்பட்ட முதல் தொடருந்து நிலையம் 1855 ம் ஆண்டு கட்டப்பட்ட ராயபுரம் நிலையம் ஆகும். மேலும் இந்தியாவில் செயல்பட்டுக்கொண்டிருக்கும் மிகப் பழமையான தொடருந்து நிலையமும் இதுதான். 1907 வரை இந்நிலையமே சென்னையின் முதன்மை நிலையமாக இருந்தது. ராயபுரம் நிலையம் 1856இல் தொடங்கியிருந்தாலும் 1840 ஆம் ஆண்டுகளில் இருந்து ரயில் தடங்கள் இருந்து வந்துள்ளது. ராயபுரம் ரயில் நிலையம் முன்பிருந்த மெட்ராஸ் ரயில் கம்பெனியால் (Madras Rail Company) கட்டப்பட்டது. அப்போதைய மெட்ராஸ் ஆளுநர் ஹாரிஸ் பிரபு இதனை திறந்து வைத்தார். முதல் பயணமாக ராயபுரத்திலிருந்து ஆற்காடு நவாப்புகளின் தலைமையிடமாக இருந்த ஆறகாட்டுக்கு இயக்கப்பட்டது. 1873இல் மெட்ராஸ் மத்திய ரயில் நிலையம் தொடங்கப்பட்டது. இந்நிலையம் ராயபுரம் ரயில் நிலையத்திற்கு மிகுந்த போட்டியாக அமைந்தது. இதன் பின் எழுப்பூர் தொடருந்து நிலையம் தொடங்கப்பட்டது. இந்நிலையம் 1907ஆம் ஆண்டு தொடங்கப்பட்டது. துறைமுகத்திற்கு அதிகமான சரக்குகள் போக்குவரைத்தை சமாளிக்க இந்நிலையம் தொடங்கப்பட்டது.
குறிப்புகள்
பகுப்பு:சென்னை புறநகர் தொடருந்து நிலையங்கள்
சம்யுக்தா வர்மா
சம்யுக்தா வர்மா (Samyuktha Varma ; பிறப்பு 26 நவம்பர் 1979) ஓர் இந்தியத் திரைப்பட நடிகை ஆவார். இவர் முக்கியமாக 1999 முதல் 2002 வரை மலையாளப் படங்களில் பெண் கதாபாத்திரங்களில் தோன்றினார். 1999 ஆம் ஆண்டு வேண்டும் சில வீட்டுக்காரியங்கள் என்ற குடும்ப நாடகத்திரைப்படத்தில் கதாநாயகியாக அறிமுகமானார். அதற்காக இவர் சிறந்த நடிகைக்கான தனது முதல் கேரள மாநில திரைப்பட விருதை வென்றார். அதன் பிறகு இவர் மொத்தம் 18 படங்களில் நடித்துள்ளார். பெண் கதாபாத்திரங்களின் வலுவான சித்தரிப்புக்காக இவர் அறியப்படுகிறார். சம்யுக்தா வர்மா சிறந்த நடிகைக்கான இரண்டு கேரள மாநில திரைப்பட விருதையும், சிறந்த நடிகைக்கான இரண்டு பிலிம்பேர் விருதுகளையும் வென்றுள்ளார். இவர் 2002ஆம் ஆண்டு நடிகர் பிஜு மேனனை திருமணம் செய்து கொண்டார்.
ஆரம்ப கால வாழ்க்கை
இவர் 26 நவம்பர் 1979 அன்று இரவிவர்மா -உமா வர்மா தம்பதியினருக்கு பிறந்தார். திருச்சூரில் உள்ள சிறீ கேரளா வர்மா கல்லூரியில் படிக்கும் போது, வேண்டும் சில வீட்டுக்காரியங்கள் படத்தில் பெண் கதாபாத்திரத்தில் நடிக்க இவருக்கு வாய்ப்பு கிடைத்தது.
திரைப்பட வாழ்க்கை
1999 இல் வேண்டும் சில வீட்டுக்காரியங்கள் என்ற படத்தில் இவரது அறிமுகம் இருந்தது. அதைத் தொடர்ந்து 2000இல் வாழுன்னோர், சந்திரனுதிக்குண்ண திக்கில் ஆகிய படங்களில் நடித்தார்.
2000 ஆம் ஆண்டில் இயக்குநர் ராஜசேனன் இயக்கிய நாடன்பெண்ணும் நாட்டுப்பிரமணியும், இயக்குநர் பாசிலின் தயாரிப்பில் லைப் ஈஸ் பியூட்டிபுல், மோகன் இயக்கிய அங்கனே ஒரு அவதிகாலாத்து, எழுத்தாளர் கமலா தாஸின் மாதவிக்குட்டி, மதுரனோம்பாரகாட்டு, சுயம்வரபந்தல் ஆகிய சிறுகதையின் அடிப்படையில் லெனின் ராஜேந்திரன் இயக்கிய மழை போன்ற படங்களில் நடித்திருந்தார்.
2002 ஆம் ஆண்டின் இறுதியில், இவர் ரஃபி-மெகார்ட்டின் இயக்கத்தில் தென்காசிப்பட்டிணம், இராஜசேனனின் மேகசந்தேசம் படத்திலும் நடித்திருந்தார்.
சொந்த வாழ்க்கை
இவர் 23 நவம்பர் 2002இல் பிஜு மேனனை திருமணம் செய்து கொண்டார். தம்பதியருக்கு தக்ச் தர்மிக் என்ற மகன் 14 செப்டம்பர் 2006 இல் பிறந்தார்.
வெளி இணைப்புகள்
பகுப்பு:1979 பிறப்புகள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்த் திரைப்பட நடிகைகள் பகுப்பு:கேரள மாநில திரைப்பட விருது வென்றவர்கள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள்
லம்பாடி மொழி
லம்பாடி (Lambadi) அல்லது பஞ்சாரா என்பது இந்தியாவில் வாழும் லம்பாடி நாடோடி மக்களால் பேசப்படும் மொழி. இது இராஜஸ்தானி மொழியுடன் தொடர்புடைய இந்தோ ஆரிய மொழி ஆகும்.
கோரா, சிங்களி, சுகளி, லவானி, லம்பானி என்று பல பெயர்களால் இம்மொழி அழைக்கப்படுகிறது. மகாராஷ்டிரா, கர்நாடகா மற்றும் ஆந்திராவில் கணிசமான அளவு லம்பாடி மொழி பேசும் மக்கள் உள்ளனர். அந்தந்த மாநிலங்களில் லம்பாடி மொழி அந்தந்த மாநிலப் பெரும்பான்மை மொழியில் எழுதப்படுகிறது. லம்பாடி மொழியினர் பெரும்பாலும் இரு மொழியினராக உள்ளனர். தமிழ்நாட்டிலும் லம்பாடி மொழி பேசும் மக்கள் சிலர் உள்ளனர்.
மேற்கோள்கள்
பகுப்பு:இந்திய-ஐரோப்பிய மொழிகள்
கடலூர் ஐந்து கிணற்று மாரியம்மன் கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் ஐந்து கிணற்று மாரியம்மன் சன்னதியும், விநாயகர், முருகன், பேச்சியம்மன், மதுரை வீரன், சப்தகன்னிமார்கள், நாகராஜர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆடி மாதம் பிரம்மோற்சவம், 9ம் நாள் செடல் உற்சவம். முக்கிய திருவிழாவாக நடைபெறுகிறது. புரட்டாசி மாதம் நவராத்திரி, 10 நாள் அம்பு போடுதல் திருவிழாவாக நடைபெறுகிறது.
பிரபுக்கள் அவை
பிரபுக்கள் அவை  (House of Lords) ஐக்கிய இராச்சியத்தின் நாடாளுமன்றத்தின் மேலவை ஆகும். மற்ற மக்களவை (காமன்சு) போலவே இதுவும் வெஸ்ட்மின்ஸ்டர் அரண்மனையில் கூடுகிறது.
பிரபுக்கள் அவை மக்களவையினின்றும் முற்றிலும் தனிப்பட்டு இயங்கி அதனுடைய பணியை முழுமையாக்குகிறது; சட்டங்கள் இயற்றவும் அரசுச் செயல்களை கண்காணிக்கவும் பிரபுக்கள் அவைக்கு பொறுப்பு உண்டு. சட்ட முன்வரைவுகளை இரு அவைகளில் எந்த அவையிலும் அறிமுகப்படுத்தலாம்; பிரபுக்கள் அவை உறுப்பினர்களும் அமைச்சரவையில் பங்கேற்கலாம். பிரபுக்கள் அவைக்கு சேவை புரிய, காமன்சு அவையிடமிருந்து தனித்த கட்டமைப்பு, பிரபுக்கள் அவை நூலகம் உட்பட, உள்ளது.
பிரபுக்கள் அவை உறுப்பினர்கள் தேர்தல் மூலம் தேர்ந்தெடுக்கப்படுவதில்லை:
இடைநடை இருக்கையர்
பிரபுக்கள் அவையில் பல உறுப்பினர்கள் கிராஸ் பென்ச்சர்கள் எனப்படுகின்றனர். இவர்கள் அரசுக்கு ஆதரவான அல்லது எதிர்க்கட்சிகளைச் சாராதவர்கள்; அரசியல் கட்சிகளுக்கு அப்பாற்பட்டவர்கள். அவைக்கூடத்தில் இவர்களுக்கான இருக்கைகள் ஆளும் கட்சி உறுப்பினர்களுக்கும் எதிர்கட்சி உறுப்பினர்களுக்கும் இடையே உள்ள நடையில் அமைக்கப்பட்டுள்ளதால் இப்பெயர் அமைந்தது.
வெளி இணைப்புகள்
பகுப்பு:ஐக்கிய இராச்சியத்தின் அரசியல்
ஒலியன்
ஒரு மொழியின் அடித்தளம் ஒலியன் ஆகும். மனிதர்கள் பேசும் மொழியில் ஒலியன் என்பது, கோட்பாட்டு அடிப்படையில் குறிப்பிட்ட ஓர் ஒலியைக் குறிக்கும் ஒன்றாகும். சொற்களும், உருபன்களும் ஒன்றிலிருந்து ஒன்று வேறுபடுவதற்குக் காரணமாயிருப்பன ஒலியன்களே ஆகும். ஒரு சொல்லிலுள்ள ஓர் ஒலியனை இன்னொரு ஒலியனாக மாற்றினால் அச்சொல்லின் பொருள் மாறிவிடும் அல்லது, அது பொருளற்ற ஒன்றாகிவிடும். ஒரு மொழியில் வழங்கும் அடிப்படை ஒலிகளை ஒலியன் என்கிறோம். பல்வேறு நுட்பங்களைக்கொண்ட பேச்சு மொழியில் ஒலி வேறுபாடுகளுக்கு இடையில் மாறாகவும், அடிப்படையானதுமான ஒலியை ஒலியன் என்கின்றனர். இவ்வொலியன் என்பது பேச்சொலியின் சிறு பகுதியாக அமைகிறது. அதே நேரத்தில் பொருள் மாற்றம் செய்யக்கூடிய தனி ஒலியாகவும் விளங்குவதை ஒலியன் என்கிறோம்.
புளுமின் என்னும் அறிஞர் மொழிக்கான பொருள் தொடர்பு ஏற்படுத்தும் தகுதிப்பாடு உடைய மிகச்சிறிய கூறு ஒலியன் என்கிறார்.
ஒலியன்களைக் கண்டறியும் விதம்
ஒலியன்களைத் தொகுக்க மொழியியலாளர்கள் ஐந்து கொள்கைகளை வரையறுக்கின்றனர்.
வேற்று நிலைக்கொள்கை :
(வீ)	கடம், உடம், மடம், படம், இவை நான்கும் வெவ்வேறு பொருள் தரும் சொற்கள். முற்றிலும் ‘டம்’ என்ற ஒலி அமைப்பு உள்ளது. இவற்றின் இடையே உள்ள முதலொலி க, உ, ம, ப, வேறுபட்டு பொருள் மாற்றம் செய்கிறது. இவ்வாறு பொருள் மாற்றம் பெறத்துணைபுரியும் ஒலிகளை குறையொலி என்பர். வேறுபட்ட நிலையால் பொருள் வேறுபடும் நிலையை, வேற்று நிலைக்கொள்கை என்பர்.
துணை நிலைக் கொள்கை
இது வேற்று நிலைக் கொள்கையிலிருந்து வேறுபட்டது. கடல், தங்கம், அகம், இச்சொற்களில் ஒரே ககர ஒலி இல்லாமல் மூன்று ககர ஒலிகளை ரி. நி. பி காணமுடிகிறது. மொழி முதலில் ரி ஒலி வடிவமும் மெல்லினத்தை அடுத்து நி என்ற ஒலி வடிவமும், இரண்டு உயிர் ஒலிக்கிடையில் ‘பி’ என்ற ஒலி வடிவத்தையும் காண்கிறோம் இவைகளும் ஒன்று ஒலியனகவும் மற்றவை மாற்று ஒலியாகவும் இருக்கின்றன.
அழகமைப்பு கொள்கை
க, ச, ட, த, ப, ற - வல்லினம் ங, ஞ, ந, ம, ன - மெல்லினம் ஏதோ ஒன்று குறைவதாக உள்ளது அந்த குறைவு ‘ண’ வாகும் மெல்லின எழுத்தில் ‘ண’ இருந்தால் தான் அது அழகமைப்பு கொள்கையாக அமையும் மன்-நிலைபெற்றுஇருத்தல்.
சிக்கனக்கொள்கை
ஒரு மொழியில் ஒரு வகையில் ஒலியன்களை தொகுக்கின்றபோது ஒரு எண்ணிக்கையும் மற்றொரு வகையில் தொகுக்கின்றபோது அதைவிடக் குறைவாக வருகின்றது. இவ்வாறு குறைவாக வருகின்றதையே எடுத்துக்கொண்டால் அதுவே சிக்கனக் கொள்கை என்கிறோம்.
ஒலியனியல்
ஒலிகளைப் பற்றி ஆராய்வதே ஒலியனியலாகும். குறைந்த வேற்றுமை உடைய இருசொற்களில் அமைந்து அவற்றின் பொருளை வேறுபடுத்திக் காட்டும் ஒலிகள் ஒலியன்கள் எனப்படும். எ-டு. உடல் - ஊடல். இவற்றில் ட்அல் எனும் மூன்று ஒலிகளும் இருசொற்களுக்கும் பொதுவானவை. உ-ஊ என்பவையே சொற்களின் பொருள் மாற்றத்திற்குக் காரணமானவை. ஆகவே இவை தனித்தனி ஒலியன்கள் ஆகும். தமிழில் நாம் பயன்படுத்தும் அத்தனை பேச்சொலிகளுக்கும் (Speech sounds - phones) தமிழில் வரிவடிவம் (graphemes - scripts) கிடையாது. ஒலியன்களுக்கு மட்டுமே வரிவடிவம் உண்டு.
தமிழில் குறில்களும் நெடில்களும் தனித்தனி ஒலியன்களாகும். தமிழிலக்கண நூலாரும் மொழிநூலாரும் ஒலிகளை உயிரொலிகள் (vowels), மெய்யொலிகள் (Consonants) என இரண்டாகப் பிரித்துள்ளனர்.
உயிரொலிகள்
உயிரொலிகளின் பிறப்பு
பன்னிரண்டு உயிர் எழுத்துகளும் மிடற்றின்கண் பிறந்த காற்றால் ஒலிக்கும் என்று தொல்காப்பியர் குறிப்பிடுகிறார். மொழியியலார் இக்கருத்தை உடன்படுகின்றனர். மொழியியலார் ஆபர்கிராம்பி, உயிர் எழுத்துகளின் தன்மையைக் குறிப்பிடும்போது, “இவை உள்ளே இருந்து மிடற்று வழியாக வரும் காற்று, எந்த விதமான தடையுமின்றி வாயின் வழியாக வெளிப்படுவதால் பிறக்கின்ற தன்மையைக் கொண்டவை” என்கிறார்.
இக்கால மொழி நூலார் தமிழில் உள்ள உயிரொலிகளை அவற்றின் ஒலிப்புமுறை நோக்கி மூவகையாகப் பிரித்துள்ளனர்.
இ, ஈ, எ, ஏ	- முன் உயிர்	(Front Vowels)
அ, ஆ	- நடு உயிர்	(Central Vowels)
உ, ஊ, ஒ, ஓ	- பின் உயிர்	(Back Vowels)
இப்பாகுபாடு இவ்வெழுத்துகள் பிறக்கும்போது நாக்கு முறையே முன்னும், நடுவிலும், பின்னும் இருக்கும் நிலையை ஒட்டிச் செய்யப்பட்டது. (ஐ, ஔ என்பன கூட்டொலிகள் ஆதலால் அவற்றை மொழி நூலார் குறிப்பிடவில்லை). தொல்காப்பியரும் மிகப் பழங்காலத்தில் உயிரொலிகளை மூவகையாகப் பிரித்துப் பிறப்பிலக்கணம் கூறியுள்ளார். அ, ஆ : வாயை அங்காந்து கூறும் முயற்சியால் பிறக்கும். இ,ஈ,எ,ஏ,ஐ : வாயை அங்காந்து கூறும் முயற்சியோடன்றி, மேல்வாய்ப் பல்லின் அடியை நாவிளிம்பு பொருந்தப் பிறக்கும். உ, ஊ, ஒ, ஓ, ஔ : இதழ் குவி முயற்சியால் பிறக்கும். இப்பாகுபாடு ஒலியுறுப்புகளின் முயற்சி அடிப்படையில் செய்யப்பட்டது.
அ இ உ எ ஒ எனும் ஐந்தும் குறில் உயிர்கள், ஆ ஈ ஊ ஏ ஓ எனும் ஐந்தும் நெடில் உயிர்கள், ஐ, ஔ எனும் இரண்டும் கூட்டொலிகள் ஆகும். எல்லா உயிர்களும் மொழியின் முதலிலும் இடையிலும் வருகின்றன. மொழியின் இறுதியில் ஈ, எ, ஒ ஆகிய மூன்று உயிர்கள் வரவில்லை. பிற உயிர்கள் வருகின்றன. ஐ, ஔ ஆகிய கூட்டொலிகளுள் ஐயன், ஐம்பது போன்ற சொற்களில் மொழி முதலிலும் அந்தை, வெள்ளறை, பிடந்தை போன்ற சொற்களில் இறுதியிலும் ஐகாரம் வந்துள்ளது. ஆனால் ஔகாரம் குகைக் கல்வெட்டுத் தமிழில் காணப்படவில்லை.
உயிர்மயக்கம்
சொல்லின் இடையிலோ இறுதியிலோ அடுத்தடுத்து இரண்டு உயிர் எழுத்துகள் சேர்ந்து வருவது உயிர் மயக்கம் எனப்படும். குகைக் கல்வெட்டுகளில் உயிர் மயக்கங்கள் அதிகம் காணப்படுகின்றன.
(எ-டு) பளிஇ, பிணஊ, பணஅன், கொடி ஓர்
இச்சொற்களில் இஇ, அஊ, அஅ, இஓ என இரண்டு உயிர்கள் சேர்ந்து வந்துள்ளன. சொற்களில் இரண்டு உயிர்கள் அடுத்தடுத்து நிற்பதைத் தமிழ் இலக்கணம் ஏற்பதில்லை. இரண்டு உயிர்களுக்கும் நடுவே யகரம் அல்லது வகரம் உடம்படுமெய்யாக வரும். பளி+ய்+இ = பளியி, பிண+வ்+ஊ = பிணவூ என அவை வரவேண்டும். உடம்படு மெய் இல்லாமல் இரண்டு உயிர்களைச் சேர்த்து எழுதியிருப்பது குகைக் கல்வெட்டுத் தமிழில் காணப்படும் இதனைக் குறிப்பிடத்தக்க தனி இயல்பு  என்று கூறலாம்.
மெய்யொலிகள்
எழுத்தை உச்சரிக்கும்போது ஒலி உறுப்புகளில் உரசுதல், தடுத்து வெளியிடுதல் போன்றவை நிகழ்ந்தால் அது மெய்யொலி எனப்படும். தொல்காப்பியர் மெய்யொலிகளை வல்லெழுத்து, மெல்லெழுத்து, இடையெழுத்து என்று மூவகையாகப் பகுத்துள்ளார். மொழிநூலார் தடையொலி, மூக்கொலி, வருடொலி, மருங்கொலி, உரசொலி என்று வகைப்படுத்துவர்.
தமிழில் பேசும்போது குறிப்பிட்ட சில இடங்களில் ஒலிப்பில் அழுத்தம் தருவது உண்டு. இது ஒலியழுத்தம் எனப்படுகிறது. ஒரு வாக்கியத்தில் ஒலியழுத்தத்தில் திரிபு ஏற்பட்டால் பொருளும் மாறிவிடும். இப்படி ஒலி அழுத்தத்தில் ஏற்படும் திரிபை இசைத்திரிபு என்பர். ஒரு முழு வாக்கியத்தை ஒலிக்கும்போது ஒலிப்பில் ஏற்ற இறக்கங்களையும், சமநிலையையும் உணருகிறோம். சில வேளைகளில் இந்த ஏற்ற இறக்கங்களே தொடர்ப் பொருளில் மாற்றத்தை ஏற்படுத்தி விடுவதுண்டு. இதைத் தொடரிசை என்பர். தமிழ் ஒலியியல் ஆய்வில் ஒலியழுத்தம், இசைத்திரிபு, தொடரிசை முதலானவற்றுக்கும் தகுந்த முறையில் இடம் தரப்படுகிறது. மெய்யொலிகள் மொத்தம் பதினெட்டு, இவை அனைத்தும் குகைக் கல்வெட்டுகளில் காணப்படுகின்றன. ங, ஞ ஆகிய இரண்டு தவிரப் பிற மெய்யொலிகள் ஒலியன்களாக வருகின்றன. ஆய்த எழுத்துக் குகைக் கல்வெட்டுகளில் காணப்படவில்லை.
குகைக் கல்வெட்டுகளில் காணப்படும் மெய்யொலிகள்
வெடிப்பொலிகள் (வல்லினம்)
க, ச, ட, த, ப, ற
மூக்கொலிகள் (மெல்லினம்)
ங, ஞ, ண, ந, ம, ன
இடையின ஒலிகள்
ய, ர, ல, வ, ழ, ள
மொழிமுதல்
க, ச, த, ப - ஆகிய நான்கு வெடிப்பொலிகளும் ந, ம - ஆகிய இரண்டு மூக்கொலிகளும், ய, வ - ஆகிய இரண்டு இடையின ஒலிகளும் மொழிக்கு முதலில் வருகின்றன. சகர மெய் அ, ஐ, ஔ என்னும் மூன்று உயிர்களோடு கூடி மொழி முதலாகாது ; பிற ஒன்பது உயிர்களோடு மட்டுமே கூடி முதலாகும் என்பர் அரிட்டாபட்டியில் உள்ள குகைக் கல்வெட்டுகளில் சடிகன், சந்தரிதன் போன்ற சொற்களில் சகர மெய் அகர உயிரோடு கூடி மொழி முதலாவதைக் காணலாம். யகர மெய் ஆகார உயிரோடு மட்டுமே சேர்ந்து மொழி முதலாகும் என்பர் தொல்காப்பியர். இவ்விதிக்கு ஏற்ப, புகழூர் என்னும் இடத்தில் உள்ள கல்வெட்டில் யாற்றூர் என்ற சொல்   காணப்படுகிறது. (யாற்றூர் - ஆற்றூர்). தனிமெய் மொழி முதலில் வாராது; உயிரோடு சேர்ந்து உயிர்மெய்யாகவே வரும். குகைக் கல்வெட்டுகளில் இந்த விதி மீறப்படவில்லை. குகைக் கல்வெட்டுகளில் வடமொழிக்கே சிறப்பாக உள்ள ஒலிகளில் ஒன்றாகிய ஸ என்ற மெய்யொலி மட்டும் அதற்குரிய வரிவடிவத்தோடு பல சொற்களில் காணப்படுகிறது. அரிட்டாபட்டிக் கல்வெட்டுகளில் ஸிரிய், ஸுதன், ஸாலகன் என்னும் சொற்கள் காணப்படுகின்றன.
மொழி இறுதி
குகைக் கல்வெட்டுத் தமிழில் க, ச, ட, த, ப, ற - என்னும் ஆறு வெடிப்பொலிகளும் மொழிக்கு இறுதியில் மெய எழுத்தாக வரவில்லை. மூக்கொலிகளைப் பொறுத்த வரை ண, ம, ன - ஆகிய மூன்று மெய் ஒலிகள் மொழி இறுதியில் வருகின்றன. இடையின ஒலிகளில் ய, ர, ல, ள - ஆகிய நான்கு ஒலிகள் மொழி இறுதியில் வருகின்றன.
மொழி இடை
(எ-டு)
வழுத்தி - த்த் - உடனிலை மெய்ம்மயக்கம் குடும்பிகன் - ம்ப் - வேற்றுநிலை மெய்ம்மயக்கம்
ஒலி மாற்றங்கள்
குகைக் கல்வெட்டுகள் பெரும்பாலும் பேச்சுத் தமிழ் நடையிலேயே எழுதப்பட்டுள்ளன. ஒலி மாற்றங்கள் மிகுதியாகக் காணப்படுகின்றன. அவற்றுள் சிலவற்றைக் காண்போம்.
மொழி இறுதி மூக்கொலி இழப்பு
(எ.டு) செய்தான் - செய்தா
இங்கு இறுதியில் ன என்ற மூக்கொலி, அதற்கு முன்னர் ஆ என்னும் நெடில் உயிர் வருவதால் மறைந்துபோனது. இக்காலப் பேச்சுத் தமிழிலும் இந்த ஒலி மாற்றம் காணப்படுவது குறிப்பிடத்தக்கது.
வெடிப்பொலியின் முன் மூக்கொலி
அடைமொழியினை அடுத்து வெடிப்பொலி வரும்போது அதன் முன் இன மூக்கொலி தோன்றுகிறது.
(எ-டு)	நெடு + சழியன்	-	நெடுஞ்சழியன்	ச் என்பதன் இனமூக்கொலி ஞ் வந்தது இள + சடிகன்	-	இளஞ்சடிகன் நெடு+சாதன்	-	நெடுசாதன்,மூக்கொலி வராமையும் உண்டு.
மெய் இரட்டித்து வாராமை
இரட்டை மெய் வர வேண்டிய இடங்களில் ஒற்றை மெய் மட்டுமே எழுதப்பட்டது.
(எ-டு)	எருக்கோட்டூர்	-	எருகோடூர் கொட்டுபித்த	-	கொடுபித சாத்தன்	-	சாதன்
கர உயிரின் பின் யகர மெய் வருதல்
இகர ஈற்று மொழிக்கண் இகரத்தோடு யகரமும் விரவி வருகிறது. குகைக் கல்வெட்டுகளில் இதை மிகுதியாகக் காணப்படுகிறது.
(எ-டு) கணிய், பளிய், வழுத்திய்
தொனி
தொனி (Tone) என்பது ஒரு சொல்லின் பொருளை மாற்றுவதற்காக வெவ்வேறு சுருதிகளுடன் உச்சரிப்பதை குறிக்கும். பல மொழிகளிலும், உயிரொலிகளையும் மெய்யொலிகளையும் மாற்றினால் ஒரு சொல்லின் பொருளை மாற்றலாம். மேலும், பல மொழிகளில் ஒரு சொற்றொடரை உச்சரிக்கும்பொழுது தொனியை மாற்றி மன உணர்வு, வலியுறுத்தல் போன்ற தகவல்களை காட்டலாம். ஆனால், தொனி கொண்ட மொழிகளில் ஒரு சொல்லை உச்சரிக்கும்பொழுது உயிரொலிகள், மெய்யொலிகளை மாற்றாமல் தொனியை மட்டும் மாற்றி, அதன் பொருளையே மாற்றமுடியும்.
ஒரு சொல்லை அல்லது சொற்தொடரை உச்சரிக்கும் முறை அல்லது தொனி அதன் பொருளை உணர்த்த மிக முக்கியமானதாக அமைகிறது. சீன மொழியில் நான்கு தொனிகள் உள்ளன.
சீரான அல்லது மட்டமான தொனி
ஏறும் தொனி
ஏறும் இறங்கும் தொனி
இறங்கும் தொனி
எடுத்துக்காட்டு
ம - மட்டமான தொனி - அம்மா,
ம - ஏறும் தொனி - நார்ச்செடி,
ம - ஏறும் இறங்கும் தொனி - குதிரை,
ம - இறங்கும் தொனி - திட்டு,
மேற்கோள்கள்
பகுப்பு:ஒலிப்பியல்
கோமதி சாகர் விரைவு தொடருந்து
தமிழ்நாட்டின் டாக்டர் புரட்சித் தலைவர் எம்ஜிஆர் சென்னை சென்ட்ரல்  தொடருந்து நிலையம்  மற்றும் உத்திரப் பிரதேசம் மாநிலம் லக்னோ சார்பாக் தொடருந்து நிலையம்  என்ற இரு நிலையங்களுக்கு இடையே 16093 மற்றும் 16094 என்ற எண்களின் கீழ் தென்னிந்திய ரயில்வே துறையினரால் இயக்கப்படும்  விரைவு தொடருந்து, கோமதி சாகர் விரைவு தொடருந்து ஆகும்.
தமிழ்நாடு, ஆந்திரா, தெலுங்கானா, மகாராஷ்டிரா, மத்திய பிரதேசம் மற்றும் உத்தரப் பிரதேசம் போன்ற மாநிலங்களில் வழியாக இயக்கப்படும் இந்த தொடருந்து  16093 என்ற எண்ணில் சென்னை சென்ட்ரல் நிலையத்திலிருந்து  லக்னோ நிலையத்திற்கு  இயக்கப்படுகிறது. மறு மார்க்கமாக  16094 என்ற எண்ணில்  உத்தரபிரதேச மாநிலம்  லக்னோ நிலையத்திலிருந்து டாக்டர் புரட்சித் தலைவர் எம்ஜிஆர் டாக்டர் புரட்சித் தலைவர் எம்ஜிஆர் சென்னை சென்ட்ரல் நிலையத்திற்கு இயக்கப்பட்டு வருகிறது.
பெயர்க்காரணம்
லக்னோ, லக்கிம்பூர், சுல்தான்பூர், ஜௌன்பூர் போன்ற 15 நகரங்களின் வழியாக ஓடக்கூடிய கங்கை நதியின் துணை ஆறுகளில் ஒன்றான கோமதி என்ற ஆற்றின் பெயரே இதே நகரங்களின் வழியாக இயக்கப்படும் இந்த தொடருந்திற்க்கும் பெயராக சூட்டப்பட்டுள்ளது.
பெட்டிகளின் அமைப்பு மற்றும் எண்ணிக்கை
மூன்றடுக்கு குளிர்சாதன வசதி கொண்ட பெட்டிகள் மூன்று முன் பதிவு செய்யக்கூடிய செய்யக்கூடிய படுக்கை வசதி கொண்ட பெட்டிகள் எட்டு  முன்பதிவு இல்லாத  பொது பெட்டிகள் ஆறு  உட்காரும் வசதி கொண்ட பெட்டிகள்  இரண்டு மற்றும் உயர்தர  சரக்கு பெட்டிகள் இரண்டு  என மொத்தம்  இருபது பெட்டிகளைக் கொண்டு பயணிக்கும் இந்த கோமதி சாகர் விரைவு தொடருந்து சமையல் வசதிகொண்ட பெட்டி இல்லாததாகும் பெட்டி இல்லாததாகும்.
விழாக்காலங்களில் மற்றும்  பயணிகளின் எண்ணிக்கை  இவற்றைப் பொறுத்து பெட்டிகளின் எண்ணிக்கை ரயில்வே துறையினரால் மாற்றப்படலாம்.
வழித்தடங்கள்
16093 மற்றும் 16094 என்ற எண்களை எண்களை இயக்கப்படும் இந்த கோமதி சாகர் விரைவு விரைவு தொடருந்து  புரட்சித் தலைவர் டாக்டர் எம்ஜிஆர் சென்னை சென்ட்ரல் நிலையத்திலிருந்து  புறப்பட்டு  சூலூர் பேட்டை, கூடூர் சந்திப்பு, நெல்லூர்,  ஓங்கோல், தெனாலி சந்திப்பு,  விஜயவாடா சந்திப்பு,  வாராங்கல், பல்கர்ஷா சந்திப்பு, நாக்பூர் சந்திப்பு, இட்டரசி, போபால் சந்திப்பு, ஜான்சி சந்திப்பு, மற்றும் கான்பூர் சென்ட்ரல் வழியாக லக்னோ  சந்திப்பை சென்றடைகிறது.
மின் தடம்
ஆரம்ப நிலையம் முதல் இறுதி நிலையம் நிலையம் முதல் இறுதி நிலையம் வரை இந்த தொடருந்து  மின்சார தடத்தின்  வழியாகவே பயணிக்கிறது. ஈரோடு சந்திப்பு அல்லது ராயபுரம் ரயில் பெட்டி தயாரிப்பு துறையினரால் பராமரிக்கப்படும்  WAP-4 என்ற இழுவை இயந்திரத்தின் இயந்திரத்தின் மூலம் இயக்கப்படுகிறது.
வண்டி எண் 16093
'கோமதி சாகர் விரைவு தொடருந்து வண்டியானது டாக்டர் எம்ஜிஆர் சென்னை சென்ட்ரல் தொடருந்து நிலையத்தில் இருந்து ஒவ்வொரு செவ்வாய்க்கிழமை, மற்றும் சனிக்கிழமை என வாரம் இரண்டு நாட்களும்  காலை 05.15 மணிக்கு இயக்கப்பட்டு சூலூர் பேட்டை, கூடூர் சந்திப்பு, நெல்லூர்,  ஓங்கோல், தெனாலி சந்திப்பு,  விஜயவாடா சந்திப்பு,  வாராங்கல், பல்கர்ஷா சந்திப்பு, நாக்பூர் சந்திப்பு, இட்டரசி, போபால் சந்திப்பு, ஜான்சி சந்திப்பு, மற்றும் கான்பூர் சென்ட்ரல்  என 46 நிறுத்தங்களையும், 314 நிலையங்களையும் மணிக்கு 53 கிலோ மீட்டர் வேகத்தில் இயக்கப்பட்டு 39 மணி  25 நிமிடங்களில் பயணித்து நேரங்களில்  லக்னோ சந்திப்பு நிலையத்தை  அடுத்த நாள்(புதன்கிழமை மற்றும் ஞாயிற்றுக்கிழமை) மாலை 08.40 மணிக்கு சென்றடைகிறது. இதன் மொத்த பயண தூரம் 2088 கிலோ மீட்டர் ஆகும். இந்த தொடருந்து தனது பயணத்தில் சென்னை சென்ட்ரல் மற்றும் சூலூர் பேட்டை நிலையங்களுக்கு இடையிலான வழித்தடத்தில் அதிகபட்சமாக மணிக்கு 105 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும்  வசதி தென்னிந்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
வண்டி எண் 16094
மறுமார்க்கமாக 16094 என்ற எண்ணைக் கொண்ட இந்த தொடருந்து வண்டியானது லக்ணோ சந்திப்பு நிலையத்திலிருந்து ஒவ்வொரு வியாழக்கிழமை மற்றும் திங்கட்கிழமை என வாரத்திற்கு இரண்டு முறை மாலை 04.20 மணிக்கு இயக்கப்பட்டு 44 நிறுத்தங்களையும்  கடக்க மணிக்கு 50 கிலோ மீட்டர் வேகத்தில் இயக்கப்பட்டு 41 மணி 50 நிமிடங்களில்  சென்னை சென்ட்ரல் நிலையத்தை இரண்டாம்  நாள் (புதன்கிழமை மற்றும் சனிக்கிழமை) காலை 10.10  மணிக்கு சென்றடைகிறது. இதன் மொத்த பயண தூரம் 2088 கிலோ மீட்டர் ஆகும். அதிகபட்சமாக மணிக்கு 102 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
மேற்கோள்கள்
பகுப்பு:தமிழகத்தில் தொடருந்து போக்குவரத்து பகுப்பு:சென்னை போக்குவரத்து
புங்கார் வரதராஜ்பெருமாள் கோயில்
வரதராஜ்பெருமாள் கோயில் தமிழ்நாட்டில் ஈரோடு மாவட்டம், புங்கார் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரத்தினச் சுருக்கம் (1878 நூல்)
முறீது விளக்கம் என்றும் அறியப்படும் இரத்தினச் சுருக்கம் என்ற நூல் 1878 ஆம் ஆண்டு சிங்கப்பூரில் வெளியிடப்பட்ட ஒரு தமிழ் நூல் ஆகும். இது ஷாகுமுகம்மது அப்துல்காதிறு ஜெயினுத்தீன் அவர்களால் எழுதப்பட்டது. சிங்கப்பூரில் வெளியிடப்பட்ட இன்று நமக்குக் கிடைக்கும் இரண்டாவது பழைய நூல் இதுவாகும். இது முரீது பெறும் முன்பும், பின்பும் எவ்வாறு வழிநடக்க வேண்டும் என்று விளக்குகிறது.
மேற்கோள்கள்
பகுப்பு:தமிழ் கவிதை நூல்கள் பகுப்பு:இசுலாமியத் தமிழ் இலக்கியம் பகுப்பு:சிங்கப்பூர் தமிழ் இலக்கியம் பகுப்பு:1878 தமிழ் நூல்கள்
சுகந்த மஜூம்தார்
சுகந்த குமார் மஜூம்தார் (Sukanta Kumar Majumdar), மேற்கு வங்காள மாநில பாரதிய ஜனதா கட்சியின் மாநில தலைவரும், 17வது மக்களவை உறுப்பினரும் ஆவார். திலீப் கோசுக்குப் பதிலாக 20 செப்டம்பர் 2021 அன்று சுகந்த மஜூம்தார், மேற்கு வங்காள மாநில பாரதிய ஜனதா கட்சியின் தலைவராக நியமிக்கப்பட்டார்.
வெளி இணைப்புகள்
பகுப்பு:பாரதிய ஜனதா கட்சி அரசியல்வாதிகள் பகுப்பு:17வது மக்களவை உறுப்பினர்கள் பகுப்பு:வாழும் நபர்கள் பகுப்பு:மேற்கு வங்காள அரசியல்வாதிகள் பகுப்பு:1979 பிறப்புகள்
கும்பேசுவரர் திருக்கோயிலும் மகாமகத் திருவிழாவும் (நூல்)
கும்பேசுவரர் திருக்கோயிலும் மகாமகத் திருவிழாவும் தமிழ்ப் பல்கலைக்கழகம் வெளியிட்ட நூல்களில் ஒன்றாகும்.
அமைப்பு
கும்பேசுவரர் பெயர் விளக்கம், கோயில் அமைப்பு, கும்பேசுவரரை வழிபட்டவர்கள், கோயிலிலுள்ள மூர்த்தங்கள், தீர்த்தங்கள், கோபுரங்கள், மண்டபங்கள், சிற்பங்கள், ஓவியங்கள், கல்வெட்டுகள், நாயன்மார்கள் அருளிய தேவாரப்பதிகங்கள் மற்றும் மகாமகத்திருவிழாவோடு தொடர்புடைய நவகன்னியர், மகாமக தீர்த்தங்கள் அளிக்கும் பலன்கள் என்ற பல்வேறு தலைப்புகளைக் கொண்டு கோயிலின் பெருமையையும், மகாமகத்தின் பெருமையையும் உணர்த்தும் வகையில் இந்நூல் அமைந்துள்ளது. கும்பகோணத்திலுள்ள 59 கோயில்களின் பட்டியல் இந்நூலில் உள்ளது.
உசாத்துணை
'கும்பேசுவரர் திருக்கோயிலும் மகாமகத் திருவிழாவும்', நூல், (1992; தமிழ்ப்பல்கலைக்கழகம், தஞ்சாவூர்)
மேற்கோள்கள்
<References/>
துஷார நாடு
துஷார நாடு (Tushara Kingdom), பண்டைய சமசுகிருத மொழி இலக்கியமான மகாபாரத காவியத்தில், பரத கண்டத்திற்கு வடமேற்கில் தற்கால ஆப்கானித்தானத்தில் அமைந்திருந்ததாக கூறுகிறது. மேலும் துஷார நாட்டு மக்களை மிலேச்சர்கள் என்றும், போர்க்குணம் உடையவர்கள் என மகாபாரதம் வருணிக்கிறது. துஷாரர்கள், இந்து குஷ் – ஆமூ தாரியா ஆற்றிற்கு இடைப்பட்ட பகுதியான நடு ஆசியாவின் பாக்திரியா பகுதிகளைச் சேர்ந்தவர்கள். பாக்திரியாப் பகுதியைச் சேர்ந்த குசானர்கள் வட இந்தியாவை கி மு 30 முதல் கி பி 375 முடிய  ஆண்டனர்.
மகாபாரத குறிப்புகள்
மகாபாரத காவியத்தின் சாந்தி பருவத்தில், துஷார நாட்டவர்களுடன், பகலவர்கள், யவனர்கள், காந்தாரர்கள், காம்போஜர்கள், கிராதர்கள்,  சகர்கள் மற்றும்  சீனர்களை காட்டுமிராண்டித்தன வாழும் மலைவாழ் மக்கள் எனக் கூறுகிறது. வட பரத கண்டத்தில் வாழ்ந்த இம்மக்களை ஆரியர்கள், தாசர்கள் என்று அழைத்தனர்.
தருமன் நடத்திய இராசசூய வேள்வியின் போது தூஷாரர்களுடன் பாக்லீகர்கள், கிராதர்கள், பகலவர்கள், பரதர்கள், காம்போஜர்கள், சகர்கள், திரிகர்த்தர்கள், யவனர்கள் குதிரைகள், பசுக்கள், யானைகள் மற்றும் பொன்னால் ஆன நகைகள் பரிசாக வழங்கினர் என மகாபாரத்தின் சபா பருவத்தில் கூறப்பட்டுள்ளது.
குருச்சேத்திரப் போரில் தூஷாரர்கள், சகர்கள், பாக்லீகர்கள் மற்றும் யவனர்களுடன் கூட்டுச் சேர்ந்து, கௌரவர் அணி சார்பாக, பாண்டவர்களுக்கு எதிராகப் போரிட்டனர். தூஷார நாட்டு வீரர்கள் முரட்டுக் குணமும், சீற்றங் கொண்டு போரிடும் வல்லமை பெற்றவர்கள் என கர்ண பருவத்தில் கூறப்பட்டுள்ளது.
வெளி இணைப்புகள்
பகுப்பு:இந்திய தொன்மவியல் பகுப்பு:இந்து சமய தொன்மவியல் இனக்குழுக்கள் பகுப்பு:மகாபாரதத்தில் நாடுகள் பகுப்பு:ஆப்கானித்தானின் வரலாறு
குறைதீர் கற்பித்தல்
குறைதீர்க்கும் கற்பித்தல் என்பது கற்றுக்கொள்ள இயலாத, மாணர்களால் புரிந்து கொள்ள இயலாத பாடப்பொருள், கருத்துகள் எவை எனக் கண்டறிந்து அவற்றிற்கு ஏற்றதோர் பயனளிக்கும் முயற்சியை நாம் மேற்கொள்ள வேண்டும். குறைவாகக் கற்ற மாணவர் ஒவ்வொருவருக்கும் கற்றல் குறைதீர்க்கும் நிறைவுபடுத்தும் மறுமுயற்சி அல்லது புகட்டுதலில் உள்ள குறை தீர்க்கும் கற்றல் / கற்பித்தல் போதனை எனப்படுகிறது.
குறைதீா் கற்பித்தல் ஏன்?
ஆசிாியா் வகுப்பறையில் ஏற்றதோா் பயிற்று முறையில் அனைவருக்கும் பொதுவான கற்றல் அனுபவங்களை வழங்கினாலும், தனியாள் வேறுபாடு காரணமாக 100 சதவீதம் கற்றல் அடைவை முதல் முயற்சியில் ஏற்படுத்த முடிவதில்லை. எனவே அத்தகைய மாணவா்களுக்கு கற்கக் கூடுதல் சூழலும் பயிற்றுமுறைகளும் தேவைப்படுகிறது.